Flatvær naturreservat

Flatvær naturreservat består av to områder. Ett område består av Flatværet og holmer og skjær nord for Nordkvaløya. Det andre området består av Store og Lille Lyngøya og holmer og skjær noen km lenger øst. Hele naturreservatet ligger i Karlsøy kommune. Området ligger inne i Ytre Karlsøy marine verneområde som ble vernet 23. juni 2020. Naturreservatet ble vernet 4. juni 2004 og inngår i verneplan for sjøfugl. Fra og med 1. april til og med 31. juli er det forbud mot ferdsel nær hekkekolonier for storskarv. Verneforskriften sier at formålet med vernet er «å bevare et område med en typisk skjærgårdsnatur i ytre Troms, med en gruppe mindre øyer og holmer og tilgrensende gruntvannsområder med dets plante- og dyreliv. Området har særlig betydning for sjøfugl.» Referanser